b'\n_START_ARTICLE_\nKreuzer\n_START_PARAGRAPH_\nKreuzer atau dalam bahasa Inggeris, kreutzer, ialah duit syiling perak dan unit mata wang di negeri-negeri Jerman Selatan sebelum penyatuan Jerman serta juga di Austria.\n_START_SECTION_\nSejarah awal\n_START_PARAGRAPH_\nPada 1559, nilai 60 Kreuzer = 1 gulden telah diterima oleh semua negeri selatan Empayar Rom Holy, akan tetapi negeri-negeri Jerman utara enggan menerimanya dan sebaliknya, menggunakan Groschen. Oleh sebab Kreuzer bernilai sekitar 4.2 Pfennig atau peni, namun satu Gulden (emas) bernilai 60 Kreuzer atau 252 Pfennig. Mata-mata wang kemudian menggunakan kadar pertukaran piawai sebanyak 240 Pfennig = 60 Kreuzer = 1 Gulden.\n_START_SECTION_\nConventionsm\xc3\xbcnze\n_START_PARAGRAPH_\nBerikutan pengambilan syiling Conventionsthaler pada tahun 1754, dua ciri Kreuzer wujud. Pertama, kadang-kadang dirujuk sebagai Conventionskreuzer, bernilai 1/120 daripada satu Conventionsthaler, syiling gulden itu dinilaikan separuh Conventionsthaler. Ini digunakan di Austria-Hungary. Tetapi, negeri-negeri di Jerman selatan menggunakan Kreuzer Landm\xc3\xbcnze yang lebih kecil bernilai 1/144 daripada satu Conventionsthaler, sekaligus meletakkan nilai gulden ini pada 5/12 Conventionsthaler. Malahan, negeri-negeri Jerman selatan mengeluarkan syiling bernilai dalam Kreuzer Landm\xc3\xbcnze sehingga 6 Kreuzer Landm\xc3\xbcnze (sama dengan 5 Conventionskreuzer) tetapi dalam Conventionskreuzer untuk nilai yang lebih tinggi.\n_START_SECTION_\nJerman Selatan 1837-1873\n_START_PARAGRAPH_\nKesatuan Mata Wang Jerman Selatan 1837 menggunakan sistem 60 Kreuzer = 1 Gulden dan 1 3/4 Gulden = 1 Thaler, dengan nilai Kreuzer sama sahaja dengan nilai Kreuzer Landm\xc3\xbcnze yang lama. Kreuzer-kreuzer itu terus diedarkan sehingga sistem perpuluhan diamalkan selepas penyatuan Jerman.\n_START_SECTION_\nAustria-Hungary 1857-1892\n_START_PARAGRAPH_\nAustria-Hungary mengamalkan sistem perpuluhan pada 1857 dengan menggunakan sistem 100 Kreuzer = 1 Gulden, Florin Austria atau forint Hungary, serta 1 1/2 gulden = 1 Vereinsthaler. Kreuzer dikenali dalam bahasa Hungary sebagai krejcar dan dalam bahasa Romania sebagai crei\xc5\xa3ar atau cr\xc4\x83i\xc5\xa3ar.'